כביש 465

כביש 465 הידוע גם בשם "כביש חוצה בנימין", הוא כביש רוחב במרכז ישראל. רובו של הכביש עובר באזורי יהודה ושומרון. הכביש מתחיל בצומת גבעת כ"ח, חוצה את הקו הירוק במחסום רנתיס ומסתיים בצומת המשטרה הבריטית, שם הוא נפגש עם כביש 60 בין שילה לעפרה.

כביש זה שאורכו הוא כ-38 ק"מ, הוא כביש הנחשב יחסית מסוכן, שכן הוא עובר באזור הררי, חשוך ברובו, מפותל מאוד ויש בו כמה קטעים ללא קליטת תקשורת סלולרית.

היסטוריה

הכביש נסלל על תואי של דרך רומית עתיקה ובימי המנדט הבריטי עוד נראו לאורכו אבני מיל רומיות. לאחר מלחמת ששת הימים נפתח הקטע בין גבעת כ"ח לרנתיס לנסיעה. שם דרך העפר היה "ציר קולה רנטיס" התנועה בציר זה הייתה רק לכוחות הביטחון ולניסויי דרך לטנקים על ידי חיל חימוש.

ציר קולה רנטיס נסלל בשנים 79–1978. לפני פתיחת כביש זה לתנועה הייתה התנועה אל אזור בנימין בדרך שהתחילה במושב בית נחמיה לכוון מזרח.

כביש זה יצא מבית נחמיה ועבר את הכפרים בודרוס, קיביא ושוקבא. בהמשך עד למרכז הכפר עאבוד.

הכביש החדש שהחל בקולה עבר דרך רנתיס, אל עאבוד, דיר ניזאם, אום צפא, ביר זית וג'יפנה והתחבר לכביש 60 הישן (היום כביש 466), בעין סיניא.

לאחר הקמת חלמיש נסלל ב-1978 על ידי הקרן הקיימת הקטע המחבר את מבנה משטרת נבי צלאח עם דיר ניזאם באורך 2.5 קילומטר על התואי ההיסטורי של גופנה אנטיפטריס.

בעקבות תקריות רבות במעבר בתוך ביר זית, נסלל בשנת 1986 כביש עוקף ביר זית שחיבר את כביש 465 מנקודה מצפון לביר זית ישירות עם כביש 466, דרך ואדי זייתון.

בעקבות הסכמי אוסלו, נסלל קטע חדש של כביש 60 מזרחית לכביש הישן, שחיבר את גבע בנימין עם ואדי חרמייה צפונית לעפרה. בהתאם לכך, הקטע של כביש 60 הישן שמחבר היום את כביש 466 לכביש 60 נחשב היום לחלק מכביש 465. בנוסף, בעקבות הסכמי אוסלו נסלל כביש עוקף עאבוד. קטע של כביש 446 מהחיבור עם כביש עוקף עאבוד עד צומת עופרים נושא במקביל את הסימון של כביש 446 וכביש 465. הקמת גדר ההפרדה הביאה לחסימת קטע הכביש הישן שעבר דרך עאבוד לכניסה לבית אריה.

בתחילת האינתיפאדה השנייה היו בכביש מספר יחסית גבוה של פיגועי ירי. בתגובה לפיגועים צה"ל הקים מספר עמדות תצפית לאורך הכביש וביצע עבודות חישוף בשולי הכביש על מנת למנוע התקרבות לכביש בחסות הצמחייה הסמוכה לכביש.

מחלפים וצמתים לאורך הכביש
קילומטריםשםסוג מפגשמיקוםדרכים מצטלבות כביש 465 ממערב למזרח 0 צומת גבעת כ"ח 25x25 פיקסלים גבעת כ"ח  1.2 מחלף גבעת כ"ח (בתכנון) 25px גבעת כ"ח  2 צומת ללא שם 25px אלעד כניסה ליער קולה 3 מחנה נחשונים כביש גישה למחנה נחשונים 5 מחסום רנתיס 20px רנתיס לכיוון מזרח 6 צומת רנתיס 25x25 פיקסלים רנתיס כניסה לכפר 7.8 צומת בית לבן א-לובן  10.8 צומת ללא שם 25px עופרים כניסה לעופרים 12 צומת עופרים  12.5 צומת ללא שם  – כניסה לשוקבא 16.3 עאבוד כניסה לעאבוד 16.8 דיר אבו משעל כניסה לדיר אבו משעל 18.8 דיר ניזאם כניסה לבסיס נווה יאיר 19.3 כניסה לדיר ניזאם אל חוסא(כביש 4505) 19.4 כניסה לדיר ניזאם 21.7 נווה צוף כניסה לנווה צוף 21.9 נבי סאלח כניסה לנבי סאלח 22.3 צומת נוה אח"י – משטרת נבי צאלח 25x25 פיקסלים נווה צוף  23.1 צומת צופית 25px יער אום צפא כניסה ליער, כניסה לצופית 24.4 צומת ללא שם אום צפא כניסה לאום ספא(כביש 4651) 26.7 26.8 עטרת כניסה לעטרת 28.9 כיכר רוואבי 25x25 פיקסלים כניסה לרוואבי 30.8 צומת ללא שם 25px ביר זית כניסה לביר זית 33.8 25x25 פיקסלים ואדי אל-בלט  38 צומת המשטרה הבריטית(צומת גֵּב אפרים) 25x25 פיקסלים ליד סילואד 

גלריית תמונות

ראו גם
 מועצה אזורית מטה בנימין
 יהודה ושומרון

קישורים חיצוניים

הערות שוליים

קטגוריה:ישראל: כבישים
קטגוריה:השומרון: תחבורה
קטגוריה:בנימין: תחבורה